**Отчет за дейността на Н.Ч.”Димо Николов -1908” гр.Черноморец за 2021г.**

Българските читалища са институция представяща българската традиция и идентичност. Те са традиционни самоуправляващи се културно - просветни сдружения, които изпълняват и културно – просветни задачи.

**| .Библиотечна дейност**

През изминалата година обогатихме библиотечния фонд с постъпването на 418 библиотечни единици /книги/, чрез покупка и дарение на стойност 1406.26лв. Потребители за 2021г. – 241бр и заетите библиотечни материали за 2021г - 391бр.

Организирани бяха мероприятия с партньорство на ДГ”Делфинче” и социалните мрежи по повод Националната седмица на четенето и изкуствата за деца.

Съвместна инициатива с Д.Г.Делфинче по проект „Пътят на книгата”.

Онлайн конкурс маратон на четенето.

**||.Културно – просветна дейност.**

Организиране на традиционни празници, културно – просветни мероприятия, конкурси, презентации и изложби.

Домакини бяхме на:

- Откриване на туристически летен сезон 2021г. организиран от Кметство Черноморец с трупата за съвременно фолклорно изкуство ”Герлимоф”.

- Национален театър представи „Изповед на Емил Димитров”.

- Концерт с участие Държавна опера Бургас ”Руски романси”.

- Музикално представление „Франция моя любов” с Мира Радева.

- Международен фестивал „Утринна звезда” .

- Група” Грамофон” изпълнители на руски песни.

- Колекционерска изложба с творби на художници от Черноморец.

- Куклено -музикално представление по текстове на Тубе Янсон

”Роден под щастлива звезда”.

- „Джуниър бенд” България - детски духов оркестър.

- „Седмицата на детето край морето”- рисуване, игри, театър пет дни забавления за деца, жители и гости на гр. Черноморец.

- „ Кукуля фест „ прожекции на документални филми и музикални концерти на български групи на външна сцена пред Читалището.

- Художествена изложба на Арт клуб Черноморец.

- Палавото шоу на Илиана Балийска , конкурс за мини мис и мини мистър .

- Прожекция на филм за иконата на Св.Ефрем Нови.

- Празничен концерт по случай Никулден с участието на Формация „Фантазия „ .

Организатори на:

- Онлайн поздравителни картички на всички родилки по случай традиционния празник ”Бабин ден”- Ден на родилната помощ.

- Работилница за изработване на мартеници и кукерски маски . Организиране на изложба „Кукерска маска” и награждаване на всички деца взели участие в конкурса.

- Посещение на ДГ ” Делфинче „ по случай 148 г. от обесването на Васил Левски.

- Онлайн конкурс на тема Лазаровден.

- По случай Лазаров ден обиколка на града с малките лазарки за здраве.

- Партньорство с „Лозарско дружество” и Кметство Черноморец за провеждането на празника „Трифон Зарезан”.

- Партньорство с Кметство Черноморец за украса по случай Баба Марта.

- Партньорство с Кметство Черноморец за Великденска украса.

- Онлайн конкурс „Коледна картичка”.

- Посещение на ДГ ” Делфинче „ по случай коледните празници и изява на група „ Коледарчета”.

**|||. Художествено – творческа дейност**

Запазване на нематериалното културно наследство.Групите и съставите съхраняват, развиват и предават местните традиции и обичаи и представят Черноморец и Общината достойно.

- Детски Танцов състав ”Черноморче” и Т.С. „Св. Никола” участваха в празника „Цветница” пред музея в гр.Черноморец.

- Детски Танцов състав ”Черноморче” се представи пред учениците от ОУ”Христо Ботев по случай 24май.

- Участие на Детски Танцов състав ”Черноморче” , Т.С. „Св. Никола” и Певческа група на Фестивала „Фолклорни ритми” Созопол.

- Детски Танцов състав ”Черноморче” , Т.С. „Св. Никола” и Певческа група взеха участие в Китен по случай празника на града.

-Празничен концерт по повод приключване на творческия сезон на групите към Читалището през м. май.

-Представяне на Детски Танцов състав ”Черноморче” , Т.С. „Св. Никола” и Певческа група на Националния Фолклорен фестивал „Насред мегдана в Арбанаси”.

- Организиране на инициатива ”Фолклорна магия” с участие на гостуващи национални фолклорни групи.

-Летни празници в Черноморец гостуващи групи от Украйна.

-„Хайде всички да тропнем” с гостуващи групи от гр. Димитровград.

-Организиране на 5 –ти международен фестивал „Черноморски вечери” .

-„Дядо Коледа при нас „ детско коледно тържество с раздаване на подаръци много смях и игри.

**Групи и форми към Читалището:**

- Детски танцов състав „Черноморче” деца.

-Танцов състав „Св. Никола”.

- Танцов школа „Черноморки”.

- Певческа група за обработен и автентичен фолклор .

- Лазарска група.

**-** Школа по пиано.

- Художествена гимнастика деца.

-Спортни танци.

- Зумба.

- Йога.

-Школа по приложни изкуства.

Поддържаме високо качеството на предлагания от Читалището художествен продукт по различни поводи на концерти и спектакли.

Съставил:……………….. Одобрил:………………